ועדת הכספים, כנסת 25, פרוטוקול מספר 48, 2023-02-06 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אנחנו מתחילים את הדיון בנושא ההסדר הכספי למשפחות עולי תימן, המזרח והבלקן

משה גפני:  ביקש את הנושא הזה חבר הכנסת יונתן – משריקי או מישרקי?         

יונתן מישרקי: משריקי

יונתן מישרקי:  אנחנו יום אחד נעשה סדר בעניין הזה, מאיפה זה מגיע

משה גפני: משריקי

משה גפני:  לפי דבריו, 50% מהזכאים לפיצוי לא הגישו בקשה, וממילא גם לא יהיו זכאים לקבל, ולכן הנושא הזה עולה כאן על ידו

משה גפני:  חבר הכנסת משריקי, הבמה לרשותך, בבקשה

יונתן מישרקי: תודה רבה, אדוני היושב-ראש, אני מודה לך על קיום הישיבה

ינון אזולאי: רק תדע שזה הישג, שכבר בהתחלה הרב גפני נותן לך ככה את הבמה

ינון אזולאי:  אני, לקח לי שלוש שנים לקבל את זה

יונתן מישרקי: בסדר, זה הכול בגיבוי שלך, ינון, אנחנו זוכרים את זה

משה גפני: הוא אומר נכון, בזכותך

יונתן מישרקי: רבותיי, תודה רבה על קיום הדיון

יונתן מישרקי:  החלטת ממשלה 821 קבעה הסדר כספי למשפחות עולי תימן, מזרח ובלקן

יונתן מישרקי:  תוקף ההחלטה הוארך עד מרס השנה

משה גפני: מרס

יונתן מישרקי: מרס 2023, זה אחרי הארכה אחת שכבר ניתנה על ידי האוצר להגשת בקשות

יונתן מישרקי:  התמונה שעולה מהפניות שאני מקבל היא שמתוך סך המשפחות הזכאיות שנדונו בוועדות השונות שהיו במהלך השנים, ישנם כמעט 49% של משפחות שלא הגישו בקשות

יונתן מישרקי:       הסיבה לזה, לכאורה – ועוד מעט נשמע גם את גורמי המקצוע – הבעיה נגרמת כתוצאה מסרבול המערכת

יונתן מישרקי:  משרד האוצר, חברת ענבל, שהיא בעצם החברה המפצה, אם אפשר לקרוא לזה, מערימה קשיים על המשפחות המבקשות, וזה בא לידי ביטוי בכמה וכמה נושאים שלדעתי יכולים לבוא לידי ביטוי בישיבה שאנחנו מקיימים כרגע

יונתן מישרקי:      הדיון, עיקרו נקבע על מנת לבקש דחייה נוספת של שנה, לאפשר למשפחות להגיש בקשות, אותם 50% מהמשפחות שלא הגישו

יונתן מישרקי:  אני אתאר בקצרה איך עובד התהליך ואז אנחנו נבין גם את הבעיות

יונתן מישרקי:       משפחה שזכאית לקבל, נדרשת לעבור שלוש או ארבע משוכות בתהליך כדי לקבל את אותם כספים

יונתן מישרקי:  זה מתחיל מתעודת פטירה של ההורים, לפעמים מדובר על הסבים והסבתות

יונתן מישרקי:  בדרך כלל, בן אדם שמבקש לקבל מסמך ישן מרשות האוכלוסין, הוא נדרש להגיש בקשת טופס מקוון

יונתן מישרקי:  מדובר באנשים שהם ברובם לא צעירים, לא כל כך מתמצאים בתהליכים של אוריינות דיגיטלית, ולכן לוקח להם זמן או קשה להם או שצריכים להיעזר בכל מיני אנשים מסביב כדי להגיש, רק להגיש את הבקשה לתעודת פטירה

יונתן מישרקי:      אנחנו נדון בזה כרגע ואני מאוד אשמח לשמוע גם את העמדה של הגורמים המקצועיים

יונתן מישרקי:  אני חושב, אולי אפשר לגרום לכך ששני הגופים שהם גורמי ממשל: חברת ענבל, משרד האוצר לצורך העניין, ורשות האוכלוסין, ידעו להסתנכרן ביניהם על הדרישה הבסיסית הזאת להמצאת תעודת פטירה

יונתן מישרקי:  אלה דברים שנמצאים בתוך המערכות

יונתן מישרקי:       אנחנו עוברים לשלב הבא, שזה צווי ירושה

יונתן מישרקי:  משפחות מבוגרות, לפחות כך היה בעבר, ראש המשפחה היה שולט בעניינים הכלכליים, לפני העידן של היום, והכול היה רשום על שמו

יונתן מישרקי:  כשמשפחה באה לבקש, בן בא לבקש את סכום הפיצוי שמגיע לו, זה מתחלק שווה בשווה בין האחים וההורים, כאשר ההורים זכאים לקבל פי שניים בסכום הפיצוי

יונתן מישרקי:  זאת אומרת, אם משפחה זכאית ל-150,000 שקלים, ויש חמישה ילדים, החמישה מקבלים כל אחד את המנה שלהם בחלוקה הכללית, וההורים מקבלים פי שניים

יונתן מישרקי:  כך עובדת החלוקה בסכום הפיצוי

יונתן מישרקי:      באים לבקש צו ירושה, לצורך העניין, בן של הורים שיש להם זכאות לקבל פיצוי, הוא בא לבקש את הכספים, אומרים לו, תביא צו ירושה של ההורים

יונתן מישרקי:  אם ראש המשפחה באמת ניהל את כל העניינים הכלכליים של המשפחה, הוא מביא את צו הירושה שקיים אצלו מכוח זה שהאבא, ראש המשפחה, ניהל את העניינים

יונתן מישרקי:  אומרים לו: לא, תביא גם את של האימא, ואז הוא צריך לפנות לבית המשפט

יונתן מישרקי:  האימא לא הייתה רשומה ולא היה לה צו ירושה כי הנכסים לא היו רשומים על שמה, כך היה נהוג בזמנם

יונתן מישרקי:       יתרה מזו

יונתן מישרקי:  אומרים לו, תביא את צווי הירושה של כל האחים

יונתן מישרקי:  נניח שאחד מהאחים נפטר, אומרים לו: תביא את צווי הירושה של אותו אח שנפטר ותראה לנו גם כן את הילדים שלו, זאת אומרת האחיינים של אותו בן, תביא גם את הפרטים שלהם

יונתן מישרקי:  אחד גר בחו"ל, השני גר במקום אחר, אחד נפטר, אחד חי, ולהבנתנו, הרבה מאוד מהפניות נתקעות בשלב הזה וממש נפלטות מהמערכת

יונתן מישרקי:  מגיעים להגיש בקשה, אומרים: תשיג את הטלפון של היורש, של האח שנמצא באיסלנד, לא מצליחים להשיג את תעודת הזהות שלו, נפלט החוצה מהמערכת

יונתן מישרקי:  אנחנו סבורים שחלק גדול מהפניות שלא הוגשו מאותם 49%, נפלטו מהמערכת

אליהו דלל: כמה זה במספרים? לא באחוזים

יונתן מישרקי: במספר, מדובר על 492 משפחות מהסך הכללי של 1,048

יונתן מישרקי:  אלה אגב נתונים שקיבלנו במשרד האוצר

משה גפני: כמעט 50%

יונתן מישרקי: כן, כמעט 50%

יונתן מישרקי:  אנחנו מבינים שחלק מהבעיה של אי הגשת הבקשה, היא נובעת מכך שאנשים לא מצליחים – ואני לא מדבר על מבוגרים שקשה להם גם ככה ההתנהלות הדיגיטלית – אבל הם נפלטים בשלב מוקדם

יונתן מישרקי:      לכן אני מציע לקיים דיון סביב הנושא הזה, האם במקרים כאלה שאין צו ירושה לאימא, בגלל המנטליות שהייתה נהוגה בזמנם שכל הנכסים היו רשומים על שם האב, שאנחנו נסתפק בצו ירושה של האב בלבד

יונתן מישרקי:       אני מסכם את הדברים שלי בגדול

יונתן מישרקי:  אלה למעשה שלוש הנקודות שאני מדבר עליהן: להאריך את תקופת האפשרות להגיש בקשה בשנה נוספת ולהסיר את החסמים הקיימים של המשפחות שזכאיות כבר לקבל את כספי הפיצויים

יונתן מישרקי:  עד כאן

משה גפני: תודה רבה

משה גפני:  משרד האוצר, גל לנדו

גל לנדו: הי, נעים מאוד

גל לנדו:  גל לנדו, מנהל מחלקת ערבויות מדינה

גל לנדו:  אני אתייחס בקצרה

משה גפני: לא, לא בקצרה

משה גפני:  תענה תשובות על השאלות

גל לנדו: בסדר

גל לנדו:  מה שתרצו אנחנו נענה כמובן

נועה וידר: סליחה

נועה וידר:  אני נועה וידר, גם ממשרד האוצר, מהחשב הכללי, אחראית על ביטוחי הממשלה ועל ענבל

נועה וידר:  אני אתן לגל, רק חשוב לי - - -     

משה גפני: לא, את לא נותנת לאף אחד כי מי שנותן בוועדה רשות דיבור זה אני

נועה וידר: סליחה

משה גפני: אז למה נכנסת עכשיו לתוך דבריו? שם ותפקיד, לפרוטוקול

נועה וידר: נועה וידר, אחראית על ביטוחי הממשלה בחשב הכללי

נועה וידר:  קודם כול, סליחה

ינון אזולאי: מה, אתה מגשר עכשיו?     

משה גפני: לא

משה גפני:  יכולה להיות סיבה מיוחדת

משה גפני:  הוא הרי חתום על המכתב של ערבות המדינה, על הפרטים, זה גל לנדו

נועה וידר: חבר הכנסת התייחס לדבר שחשוב לי כללית להגיד

נועה וידר:  חברת ענבל – אני יודעת, וגם אנחנו – מנסים מאוד להסיר חסמים, להוריד קשיים ולהוריד סרבול

משה גפני: תיכף נשמע אותך

משה גפני:  בבקשה

משה גפני:  זו מטרת הישיבה

גל לנדו: המתווה של ההסדר למשפחות עולי תימן, המזרח והבלקן אושר ב-2021 והוארך בשתי הארכות, פעם אחת בסמכות משרד האוצר ופעם שנייה על ידי הבאת החלטת ממשלה חדשה, שבעצם האריכה את המתווה עד ה-1 במרס 2023

גל לנדו:  המתווה קובע – ואני רוצה להתעכב על זה כי זה נוגע בדברים – שכל משפחה זכאית לפיצוי של בין 150,000 ל-200,000 שקלים, תלוי מה מסקנת ועדת החקירה לגבי אותו ילד, כאשר הזכאות ניתנת לבני המשפחה הגרעינית וליורשיהם, במקרה ובו הם נפטרו

גל לנדו:  יש לנו אוכלוסייה של כ-1,050 משפחות – העברתי את הנתונים לחבר הכנסת – מתוכן הגישו 50% מהמשפחות

גל לנדו:      	אני אתחיל מהנקודה הראשונה של הארכת המתווה

גל לנדו:  הנושא הזה יובא לדיון אצל שר האוצר

רחמים עדן: יש לך נתון כמה אנשים קיבלו כסף? פיזית

משה גפני: רגע

משה גפני:  לא מתערבים בלי רשות דיבור

גל לנדו: הנושא של הארכת המתווה יובא לשר האוצר ויוצג לו

משה גפני: מתי יובא?     

גל לנדו: ממש בימים הקרובים, והחלטתו תהיה

משה גפני: ומה תמליצו?     

גל לנדו: לי אין כרגע איזו המלצה

גל לנדו:  אפשר להאריך או אפשר שלא להאריך, זאת באמת החלטה של השר, בסמכותו ובהחלטה שלו האם להביא את זה להחלטת ממשלה או לא

משה גפני: מה תבקשו?     

גל לנדו: אנחנו מציגים את הנושא הזה לשר

משה גפני: אתם מבקשים שנה? חצי שנה? שנתיים? מה אתם ממליצים לו?     

גל לנדו: בפעם הקודמת, ההארכה הייתה הארכה של חצי שנה, זה מה שבזמנו הממשלה החליטה

גל לנדו:  אני מניח שאם היא תחליט ללכת להארכה, זה מה שהם ילכו, אבל עוד פעם, יכולה להחליט על שנה, חצי שנה, זה לא משהו שיש פה עמדה חד-משמעית לכאן או לכאן, זה ממש שיקול דעת של מקבלי ההחלטות

משה גפני: כל החסמים האלה שעלו כאן

גל לנדו: בגלל שהזכאות היא לבני המשפחה, ובמקרה שהם נפטרו ליורשים שלהם, כשבודקים את הזכאות אנחנו צריכים להבין מה שנקרא את העץ המשפחתי

גל לנדו:       אני אתן דוגמה

גל לנדו:  מישהו מגיש בקשה, בן בגין אח, שנידון בוועדה

גל לנדו:  מן הסתם, עבור הזכאות שלו כאח הוא לא צריך להראות תעודת פטירה או תעודת ירושה, הוא זכאי כאח

גל לנדו:  מקום שבו נדרש להציג תעודת פטירה ובעצם צו ירושה זה במקום שבו מישהו מבקש את הזכאות - -     

יונתן מישרקי: של ההורים

גל לנדו: - - שלו כיורש

יונתן מישרקי: נכון

יונתן מישרקי:  על זה אני מדבר

גל לנדו: או כיורש של ההורים או כיורש של אחד האחים גם

יונתן מישרקי: נכון

יונתן מישרקי:  פה מתחיל הבלגן

גל לנדו: או כיורש של אחד האחים, שמאז יכול להיות שנפטר

גל לנדו:  במקרה הזה – ואני יכול להגיד שאנחנו יושבים ואנחנו רואים את התיקים – באמת יש שונות בצווי הירושה

גל לנדו:  יש צווי ירושה שונים ומגוונים, ואנשים מורישים, חלקם רק לחלק מהאחים, לאח אחד, לכל המשפחה, לאחרים, ובאמת, בגלל שהזכאות לפי החלטת הממשלה נקבעה באופן שבו זה בני המשפחה או היורשים של כל אחד מהם, אנחנו צריכים בתהליך לוודא מי היורשים כדי להעניק להם את הזכאות, להם הזכאות מוקנית

גל לנדו:       אני כן יכול להגיד – וזה מה שנועה התחילה קודם לומר – חברת ענבל, שפועלת כאן מטעמנו בהיבט הזה כגורם תפעולי, עושה מאמצים רבים מאוד מאוד לסייע בהגשות, החל משיחות טלפון ארוכות עם הפונים במטרה לעזור להם בהגשות ובכל הקשיים הטכניים שנלווים לדבר הזה, שאנחנו מודעים אליהם, כשבסוף יש לנו אירוע שקרה לפני עשרות שנים

גל לנדו:  הם ממש מסייעים, מפעילים מוקד שירות טלפוני שעוזר

גל לנדו:      אני אגיד שגם כדי להגיש את הבקשה, ובעצם לא נדרש עדיין להגיש את כל המסמכים, אפשר לפתוח בקשה במערכת, וחברת ענבל ילוו בתהליך ויעזרו להבין איזה מסמכים צריך ואיך משיגים אותם, כך שאם יש אנשים שגם לא הכי מסתדרים ולא הכי מבינים – ואני באמת רוצה לנצל את ההזדמנות של הוועדה ולקרוא לאנשים, בלי קשר האם המתווה יוארך או לא ומה שתחליט הממשלה, להגיש

גל לנדו:  אנחנו באמת עושים מאמצים כבירים לאשר כמה שיותר ורואים בזה בסוף שליחות לאשר את כל המתווה הזה ואת כל הפיצויים

משה גפני: למה כל כך הרבה משפחות לא הגישו בקשה?     

גל לנדו: קודם כול, יש תיקים רבים שבהם הוגשה בקשה אבל לא מוצו כל הזכויות

יונתן מישרקי: הם לא חלק מה-49%

משה גפני: אני מדבר על הפרטים שאתה מסרת

משה גפני:  רק 556 משפחות הגישו בקשה, השאר לא הגישו בכלל

גל לנדו: זו שאלה שגם אנחנו תוהים לעצמנו לגביה

גל לנדו:  יש כל מיני הערכות

גל לנדו:  אחת מהן זה באמת בסוף עניין מודעות

משה גפני: לקחתם משפחה או שתי משפחות מתוך אלה שלא הגישו ושאלתם אותן?     

גל לנדו: אנחנו לא יודעים לאתר את המשפחות בעצמנו

גל לנדו:  אם היינו יודעים, היינו פונים לכל אחד

נועה וידר: היינו בקשר עם מספר גורמים

משה גפני: מאיפה אתם יודעים ש-1,048 משפחות זכאיות?     

גל לנדו: החלטת הממשלה קבעה שמי שזכאי זה משפחות שעניין ילדיהן נדון באחת משלוש ועדות החקירה

גל לנדו:  כשעוברים על הפרוטוקולים של ועדות החקירה יש - - -     

משה גפני: אין לכם שתי משפחות שאתם יכולים לשאול אותן למה לא ביקשתם את הפיצוי?     

גל לנדו: אנחנו היינו בקשר עם הרבה עמותות וגופים שעוסקים בנושא

משה גפני: תשובה לשאלה שלי

נועה וידר: היינו בקשר עם נציגי - - -     

משה גפני: אני אאפשר לך, אני במתח לשמוע מה את הולכת להגיד

משה גפני:  יש פה נתון שלך, שזה יפה

משה גפני:  הנתון הוא שמי שזכאי זה 1,046

משה גפני:  נכון?      

קריאה: 1,053

משה גפני: 1,048

משה גפני:  זה המשפחות הזכאיות

משה גפני:  מתוכן הגישו 556 בקשות

משה גפני:  מאיפה אתם יודעים שיש 1,048? אתם לוקחים את מה שהיה בוועדות החקירה, שם יש שמות ומשפחות, אנשים שהם נמצאים בקריטריון של משפחה זכאית

גל לנדו: אין את פרטי הקשר

משה גפני: אני שואל האם פניתם לכמה משפחות או למשפחה אחת, או למישהו

גל לנדו: אז כן

משה גפני: תן לי להשלים את השאלה, שאני אבין מה אני שואל

משה גפני:  האם פניתם למישהו מהמשפחות לשאול אותו למה לא הגשתם בקשה? נשאלה שאלה כזאת על ידכם לאי מי מהמשפחות?     

גל לנדו: אז כן, ואני אסביר בדיוק את התרחיש, שתבינו בדיוק מה עשינו

משה גפני: זאת אומרת, אתם שאלתם

גל לנדו: אני אסביר

גל לנדו:  אני אסביר גם מה נאמר לנו

משה גפני: לא, לפני שאתה מסביר

משה גפני:  הסבר, אני לא תמיד מבין

גל לנדו: שאלנו

משה גפני: נתונים אני יותר מבין

משה גפני:  שאלתם משפחות מבין ה-1,048 למה לא הגשתם בקשה

גל לנדו: כן

גל לנדו:  מה ששאלנו זה משפחות שלצורך העניין אח אחד הגיש, מבין האחים, ופנינו להבין למה האחים האחרים לא מגישים

גל לנדו:  למה רק אח אחד הגיש בגין הזכאות שלו, והאחים האחרים שגם זכאים, למה הם לא מגישים

משה גפני: מה התשובה?     

גל לנדו: חלק זה באמת עניינים טכניים, ששם אנחנו משקיעים מאמצים רבים לסייע להם להגיש

גל לנדו:  מקרים אחרים וטענות ששמענו זה על אנשים שלא מעוניינים להגיש

משה גפני: למה?     

גל לנדו: כי בעצם כחלק מההגשה, ההגשה היא חלף תביעה אזרחית, הם מוותרים על זכות לתבוע

גל לנדו:  יש כאן עניינים רגשיים מאוד מורכבים שקטונתי אני מלהבין, והתעסקו בזה במשך שנים

משה גפני: 50%

משה גפני:  זה לא ששלושה כאלה לא הגישו מבחינה רגשית

משה גפני:  יש פה רבים מאוד מהמשפחות

גל לנדו: נכון

גל לנדו:  בסוף, צריך לזכור, חבר הכנסת גפני, שהזכאות, היות שהיא מוקנית גם ליורשים, וזה אירוע שקרה לפני עשרות שנים, יכול מאוד להיות שהפיצוי עכשיו מתחלק בין משפחה של שלושים ומשהו אנשים, שכל אחד מהם זכאי לכמה אלפי שקלים

משה גפני: את החסמים אפשר להוריד? את חלקם?      

גל לנדו: אנחנו בוודאי נכונים לבדוק כל דבר שיכול להוריד את החסם וגם אנחנו נבדוק את העניין עם תעודת הפטירה

יונתן מישרקי: אני רוצה לחדד את מה ששאלת, הרב גפני

יונתן מישרקי:  האם אפשר לעשות חיבור בין משרד האוצר למשרד הפנים בנוגע להמצאת מסמכים, במקום שהאזרח יצטרך לרוץ ולחפש ולשאול בטופס מקוון, הוא מקבל תשובה אחרי חודש וכולי, האם יש איזשהו מנגנון של חיבור בין שתי הרשויות הממשלתיות להוציא את המסמכים הכול כך קריטיים האלה להגשת הבקשה?     

גל לנדו: לגבי תעודת הפטירה, אנחנו נבדוק את זה

גל לנדו:  לגבי צו ירושה, צו ירושה זה משהו שאין אצל הממשלה

משה גפני: צריך לעשות סדר לקראת סיום הישיבה, לראות מהן הבעיות, לנסות להתמודד איתן

אליהו דלל: צריך התייחסות של יועץ משפטי

מאיר אמסלם: חברים, יש עם זה איזושהי בעיה משפטית

מאיר אמסלם:  כשיגיע תורי לדבר תזכירו לי להתייחס לנושא הזה

משה גפני: תודה רבה

משה גפני:  נועה וידר, משרד האוצר, בבקשה

משה גפני:  כל תחום ביטוחים ואשראי

נועה וידר: קודם כול, גל באמת אמר כמעט את כל הדברים, כמעט מייתר את התייחסותי לגמרי

משה גפני: לא, שום דבר לא מיותר מכיוון שהתוצאה של כל הדברים שלו זה שחצי לא מגישים בקשה, ואלה שכן מגישים בקשה, נתקלים בקשיים מאוד גדולים שהם כמעט בלתי ניתנים לפתרון

משה גפני:  צריך את העזרה שלך שתגידי מה עושים על מנת להקל

נועה וידר: באמת גל דיבר על כמה חסמים שאנחנו כן חשבנו שאנחנו מבינים שמקשים על משפחות להגיש, גם מה שאתה דיברת על אוריינות טכנולוגית, גם על חוסר מודעות וגם על חוסר רצון

נועה וידר:  אלה הדברים שאנחנו זיהינו, מעבר לזה לא מצאנו עוד סיבות

יונתן מישרקי: הפרסום, דרך אגב, של משרד האוצר

נועה וידר: זה מה שציינתי על חוסר מודעות

יונתן מישרקי: מנגנון הפרסום שלכם הוא מספיק? הוא יודע להגיע לאותן שכבות שאנחנו מדברים עליהן?     

נועה וידר: אנחנו ניסינו בהרבה ערוצים, בין היתר קמפיין רדיו שהביא להרבה פניות בחודש מאי 2022, קמפיין בעיתונות, דרך עמותות שהן בקשר עם המשפחות האלה ובאינטרנט – למי שזה מגיע, אם זה יגיע לנכדים, לילדים, לאנשים שיש להם אוריינות טכנולוגיות יותר גבוהה – וגם חברת ענבל, באמת אני חייבת להגיד לזכותם שהם עושים המון מאמצים וגייסו עכשיו תקנים נוספים כדי להרים טלפונים יזומים לבני משפחה שלא הגישו, שאח אחד הגיש ואחרים לא

משה גפני: מה התשובות שמקבלים מהם?      

נועה וידר: מה התשובות שמקבלים מהמשפחות?     

משה גפני: כן

משה גפני:  שהם זכאים ולא הגישו בקשה

משה גפני:  את אומרת שהרימו טלפונים

משה גפני:  מה התשובות?     

נועה וידר: האנשים שרוצים להגיש זה כנראה אנשים או שלא ידעו או - - -     

משה גפני: לא כנראה

משה גפני:  שאלתם

נועה וידר: אין לי ציטוטים של תשובות ספציפיות

גל לנדו: זה כפי שאמרתי, חלקם לא ידעו ואנחנו עוזרים להם בהגשה וזה העניינים הטכנולוגיים שאנחנו מסייעים להם, חברת ענבל ממש מקדישה כוח אדם ייעודי לזה

גל לנדו:  חלקם פשוט מסרבים להגיש, אומרים, אנחנו לא מוכנים לקחת חלק במתווה

גל לנדו:  גם את זה שמענו

גל לנדו:  הם לא מוכנים לחתום על כתב  ויתור

משה גפני: לא הייתי שואל את השאלות האלה וגם יוני לא היה מביא את זה אילולא מדובר על חצי שלא מגישים

נועה וידר: אתה תראה סיכומי דיונים שלנו פנימיים, אנחנו גם דנים בנושא הזה ובודקים

משה גפני: מה הפתרון?     

נועה וידר: הגברת המודעות, מוקד טלפוני של ענבל כי רוב האנשים, גם מי שלא יודע להשתמש באינטרנט יודע להרים טלפון, אז אנשים מתקשרים ונציגות ענבל עוזרות להם בהגשה וגם לפעמים כותבות

נועה וידר:      מבחינת משרד הפנים, בנושא של תעודות פטירה וצווי ירושה והקשר בין הדברים, משרד הפנים, אנחנו בקשר מאוד צמוד איתם, נמצא פה מאיר אמסלם מרשות האוכלוסין וההגירה, הוא חלק מוועדה שאנחנו מכנסים אחת לשבועיים בנושא הזה

נועה וידר:  אני כן חושבת שכדאי לתת לו להתייחס

משה גפני: תודה רבה

משה גפני:  מי ממשרד המשפטים?     

מני פילזר: מני פילזר, מנהל מחלקת נזיקין בפרקליטות ירושלים

משה גפני: אני מבקש לדעת את העמדה שלכם לגבי הקלה בכל התחומים האלה, שהם מקשים מאוד על אנשים, והתוצאה היא שחצי מהם בכלל לא מגישים, ואלה שמגישים – ונאמר פה נכון, נאמר על ידי גל לנדו ונאמר גם על ידי נועה וידר – מדובר על תקופה מאוד מוקדמת, לפני הרבה מאוד שנים, חלקם בכלל אנשים מבוגרים

משה גפני:  האם יש אפשרות חוקית להוריד חלק מהחסמים כדי שאנשים, א', יוכלו לבקש, וב', כשהם מבקשים, שהם יוכלו לקבל

משה גפני:  האם יש דרך חוקית להוריד את הדבר הזה, כפי שנאמר, לעשות דיבור יחד עם משרד הפנים כדי למנוע הבאת תעודת פטירה? תיכף נשמע גם את מאיר אמסלם

משה גפני:  בבקשה

מני פילזר: אני אקדים ואומר שאני חושב שהנתון של 50% – למען האמת, לפי הנתונים העדכניים לסוף ינואר, זה אפילו מעבר ל-50%, כלומר יש 50% שאנחנו יודעים בוודאות שהם שייכים למתווה אבל יש עוד סדר גודל של 100 בקשות בקנה שעוד לא נבדקו, וסביר להניח שחלק ניכר מהן - - -     

משה גפני: אין לנו אלא מה שעינינו רואות, ואנחנו סומכים על גל לנדו, והוא אומר: 1,048 משפחות זכאיות, הגישו 556, וממתין לאישור המשפחה להעברת התשלום ובקשות בבדיקה – 201

משה גפני:  אלה הנתונים שעומדים בפנינו

מני פילזר: נכון

מני פילזר:  אני אומר, המצב הוא קצת יותר אופטימי

משה גפני: לא חשוב

משה גפני:  זה גם לא משנה

משה גפני:  אני שואל מה ניתן להקל

מני פילזר: מה שאני רוצה לומר, שגם הנתון הזה של סדר גודל של 50% הוא בעיניי לא נתון כל כך מאכזב כמו שמציגים אותו

מני פילזר:  אנחנו כמובן נשמח אם יהיו יותר שיגישו, וככל שאפשר להקל זה דבר רצוי ומבורך - -     

יונתן מישרקי: אבל אם אתה סוגר את המערכת בעוד חודש, אנחנו מבקשים לדון

מני פילזר: - - אבל אני רוצה להסביר שאני חושב שיש כמה סיבות – חלק מהדברים נאמרו אבל לא הכול – כמה סיבות לכך שאנחנו נמצאים בסדרי הגודל האלה, והם לא עד כדי כך מאכזבים

מני פילזר:      קודם כול, שוב, אנחנו מדברים על אירוע שהולך 70 שנה אחורה, חלק מהאנשים לא בחיים, חלק מהאנשים לא נמצאים בארץ

מני פילזר:  לצד הדבר הזה, כשיש משפחות גדולות, חלק גדול מהזכאים, הזכאות שלהם היא זכאות של אלפי שקלים בודדים, ולא תמיד אנשים רוצים בשביל 5,000 שקלים או 10,000 שקלים לעשות את המאמץ ולהגיש את הבקשה

יונתן מישרקי: כנראה המאמץ גדול מדי

מני פילזר: זה בא לצד העובדה – אף אחד לא אמר אותה עד עכשיו – אבל היה קמפיין נגדי למתווה הזה

מני פילזר:  כלומר, יש כמה עמותות שהתנגדו התנגדות נחרצת למתווה, קראו לאנשים לא להגיש בקשות, להחרים את המתווה הזה, וחלק אני חושב משמעותי מהאנשים שלא הגישו, לא הגישו – ואני מכבד את העמדה הזאת, זאת כמובן עמדה לגיטימית ואין לי טענות למי שזאת הבחירה שלו – אבל אני חושב שיש אנשים שהחליטו בהחלטה - - -     

יונתן מישרקי: אנחנו מכירים את העמדה הזו, ועדיין אני אומר לך שהפניות שהגיעו אליי, ואנחנו נשמע את זה בהמשך מהדוברים פה, מדברות על סיבוך ביורוקרטי מיותר שגורם להרבה משפחות שלא להגיש את הבקשה

מני פילזר: אנחנו כמדינה בוודאי רוצים לעודד כמה שיותר משפחות להגיש, ובמובן הזה האינטרס הוא חד-משמעי וברור

משה גפני: אבל אני מחכה לשמוע את מה שאתה מופקד עליו

מני פילזר: לשאלתך לגבי החסמים

מני פילזר:  קודם כול, הדבר החשוב, וזה מסר שאנחנו מנסים להעביר, שוב – בין אם המתווה יוארך ובין אם הוא לא יוארך – במסגרת הפרסום, אולי זה משהו שכדאי לשים עליו דגש, שעצם הגשת הבקשה כדי להיכנס לתוך הצינור הזה של בחינת הזכאות, כמעט לא צריך להגיש שום דבר, בעיקר צריך את מספרי הזהות האישיים

מני פילזר:  אם חסר למישהו מסמך, צו ירושה או משהו כזה, הוא לא צריך את זה כדי להיכנס למתווה, ואז גמר המתווה הוא לא חסם

קריאה: זה לא נכון

יונתן מישרקי: מספרי זהות של יורשים, כשאחד גר בהולנד או לא יודע איפה, סיפור מסובך, בפרט לאנשים - - -     

מני פילזר: אני מבין שקשה להשיג, ובכל זאת, אם מישהו מבקש - - -     

יונתן מישרקי: אז בוא נעשה סנכרון

מני פילזר: אני כבר אומר, וזו אחת ההקלות שאנחנו עושים, אם מישהו מגיש בקשה וחסרים לו עדיין פרטים של בן משפחה אחר, והוא מציין – יש לי אח אבל אין לי את הפרטים שלו – אנחנו לא דוחים את הבקשה הזאת, אנחנו בוחנים את הבקשה לגופה ונעזרים בנתונים שנמצאים במשרד הפנים

יונתן מישרקי: זה משהו חדש

מני פילזר: זה לא משהו חדש, זה משהו שאנחנו מנסים לכל אורך הדרך ואנחנו משתדלים מאוד ללכת לקולא בכל מה שאפשר

מני פילזר:  גם מבחינת צווי ירושה, במקרים שמדובר על אנשים שנפטרו, זכאים שנפטרו כשהיו קטינים, אנחנו חסכנו את הצורך בהגשת צו ירושה בסיטואציה הזאת ואנחנו מסתפקים בתצהיר

מני פילזר:       יש שורה של החלטות שאנחנו קיבלנו, וענבל מעבירה את הנתונים האלה לאותם אנשים שהיא איתם בקשר שכבר הגישו בקשה, כדי להקל

משה גפני: אני מבקש בכתב מה ההקלות שאתם עשיתם בתקופה הזאת, אבל נשמע פה את האנשים ותיכף נחזור אליכם

מני פילזר: בסדר גמור

משה גפני: תודה רבה

משה גפני:  מאיר אמסלם

מאיר אמסלם: שלום

מאיר אמסלם:  מאיר אמסלם, מנהל הגנזך של רשות האוכלוסין

מאיר אמסלם:  בנוגע להעברת תעודות פטירה לחברת ענבל ישירות, יש עם זה בעיה משפטית

מאיר אמסלם:  אין מה לעשות, החוק לא תומך בזה

מאיר אמסלם:  אנחנו אולי נוכל לייצר איזשהו מנגנון שיוכל לעקוף את זה, אבל הבקשה צריכה להגיע מהאדם עצמו

משה גפני: לא הבנתי

מאיר אמסלם: חברת ענבל היא לא צד שיכול לבקש

משה גפני: יש מישהו שהגיש בקשה, צריך תעודת פטירה

מאיר אמסלם: נכון

משה גפני: הוא מבקש את הבקשה הזאת

מאיר אמסלם: חוק מרשם האוכלוסין קובע, תעודת פטירה יכול לקבל רק מי שיש לו עניין בדבר עבור עצמו

מאיר אמסלם:  חברת ענבל, אין לה שום עניין בדבר עבור עצמה

משה גפני: משרד המשפטים

אור ורשביאק: אור ורשביאק, ייעוץ וחקיקה

אור ורשביאק:  אנחנו נבדוק את זה

אור ורשביאק:  שוב, חוק מרשם האוכלוסין זה חוק שרשות האוכלוסין אמונה עליו אבל נראה אם אפשר

משה גפני: זה נשמע קצת חלמאי כזה

משה גפני:  הרי הוא מגיש בקשה, יש לו את הקשיים, אנחנו רואים שהוא נמצא פה כנראה באחד הסעיפים שבהם הוא הגיש בקשה אבל הוא עדיין נמצא בקשיים

משה גפני:  יש את תעודת הפטירה ברשות האוכלוסין והוא מבקש שתקלו עליו, אז פתאום אומרים שהחוק לא מאפשר? החוק לא נעשה בשביל להקשות על אנשים, הוא נעשה כדי להקל על אנשים

מאיר אמסלם: אם יותר לי להיכנס לשיחה

מאיר אמסלם:  יש מקרים שהבן אדם מתקשה ואז הוא מעביר בקשה מסודרת דרך חברת ענבל, שהיא מעבירה את זה אליי ואני מעביר לחברת ענבל את התעודה

משה גפני: אבל למה חברת ענבל לא יכולה, כשאני מגיש בקשה - - -     

מאיר אמסלם: זה החוק

מאיר אמסלם:  חד וחלק, עד שלא ימצאו פתרון חוקי, אולי לצרף ייפוי כוח לחברת ענבל או משהו כזה

מאיר אמסלם:  אני לא מקשה על הבן אדם

מאיר אמסלם:  אני אומר מה מותר לי ומה אסור לי

משה גפני: אבל עם כל הכבוד, להגיד את המילה זה לא חוקי, זה כן חוקי, זה דבר מאוד קל

מאיר אמסלם: אני לא אמרתי זה לא חוקי, אמרתי שזה מתנגש עם החוק

משה גפני: אני העברתי פה בבניין הרבה מאוד חוקים, ולהעביר חוק זה לא דבר שהוא מה בכך, ועל פי רוב, חברי הכנסת, כשמעבירים חוקים, הם עושים את זה לטובת האזרחים

מאיר אמסלם: ברור

משה גפני: במקרה הזה מדובר באופן ברור לחלוטין

משה גפני:  האיש רוצה את תעודת הפטירה כדי לקבל את הפיצוי מחברת ענבל

משה גפני:  הוא הגיש בקשה והוא מתקשה להשיג את תעודת הפטירה

משה גפני:  אין לו

משה גפני:  מדובר על הרבה שנים

משה גפני:       חברת ענבל תפנה אליכם

משה גפני:  אתם צריכים לתת את זה

אור ורשביאק: מאיר, תוכל לבדוק את העניין של ייפוי כוח?      

מאיר אמסלם: תביאו ייפוי כוח

מאיר אמסלם:  עם ייפוי כוח מתאים, ניתן

אור ורשביאק: אז אנחנו נבדוק את העניין של ייפוי כוח

מאיר אמסלם: ייפוי כוח ניתן, זה אמרתי, זה יכול להיות פתרון שחלק מהמסמכים יצורפו

משה גפני: בנייר שאתם מעבירים לנו על ההקלות שאתם עושים, אני רוצה לדעת מה עלה בגורלה של אותה תעודת פטירה שהאיש ביקש שהם יעבירו אליכם

משה גפני:  אם החוק לא מאפשר – כמו שמאיר אמסלם אומר – שאני לא מקבל את זה, אני לא חושב שזה נכון, אבל זה נכון על מקרים רגילים, אי אפשר לתת תעודת פטירה לכל מאן דבעי

משה גפני:       פה מדובר על מקרים מאוד ברורים

משה גפני:  אם אכן זה החוק, נתקן אותו, אבל אני חושב שהחוק הוא לא כזה

משה גפני:  צריך רק רצון טוב ולהתאמץ לעשות פעולות

משה גפני:      מר קורח

מאיר זורע: כל נושא הפיצויים נתקבל ברגשות מעורבים אצל המשפחות שלנו, משפחות הילדים החטופים

מאיר זורע:  כמעט מחצית כפי שאנחנו רואים, או כמחצית, הגישו, ואלה שלא הגישו זה חלק מהסתייגות עקרונית מהמתווה ומעצם הפיצוי – חלק סברו שהוא לא מספיק, חלק סברו שהוא לא ייתן פתרון לבעיה, וחלק כן הגישו

מאיר זורע:       אני מאלה שעודדתי את כל האנשים כן להגיש בקשות, בניגוד לחברים רבים שלי בעמותות ובקבוצות שמטפלות בנושא הזה

מאיר זורע:       אני רוצה לציין פרט, להדגיש נקודה אחת

מאיר זורע:  אני למשל עצמי התייאשתי מלקבל את החלק של אימא

מאיר זורע:  אני הגשתי בקשה, קיבלתי את החלק של אבי, ובחלק של אימא התקשיתי משום שלא יכולתי להוציא, כפי שהזכיר חבר הכנסת מישרקי את הקשיים הסובייקטיביים הייחודיים ליהודי תימן העולים, צו ירושה של אימא

מאיר זורע:  לא הצלחתי

מאיר זורע:  אספתי, הגשתי בקשה, ביקשתי להחזיר לי את האגרה

מאיר זורע:  החלטתי להתייאש

מאיר זורע:       אני רואה את הבעיה בעיקר בנקודה הזאת של צווי הירושה, אני לא רואה את הבעיה בתעודות פטירה

מאיר זורע:  אני, אני הקטן – יכול להיות שאחרים כן רואים – אני לא רואה

מאיר זורע:       יש גם סעיף בבקשה – אני לא יודע, מרוב טיפול בנושא, אם זה של הבקשה של ענבל או של צו ירושה – שאם יש תעודת זהות, אין צורך להמציא תעודת פטירה

מאיר אמסלם: מעבר לזה שאני כותב הרכב משפחתי ומעביר לוועדה, אני כותב לוועדה אישור אם הוא נפטר או לא נפטר

מאיר זורע: מישהו הזכיר, נציג משרד המשפטים הזכיר שאם האנשים לא נפטרו אז אין בעיה

מאיר זורע:  כמה אנשים לא נפטרו מהיורשים? בודדים אחדים

מאיר זורע:  היורשים הישירים, זאת אומרת האב והאם, הרי חלפו מאז 73 שנה – מ-49', 50' – 72 שנה

מאיר זורע:  יש מישהו שנשאר עד היום? בודדים, אלא אם במקרה הם עברו את גיל 90, וזה לא סביר

מאיר זורע:  זאת אומרת, הבעיה היא לא ביורשים הישירים

מאיר זורע:  זה נכון, אין בעיה, אבל הם לא קיימים כמעט

מאיר זורע:       אני דור שלישי ואני נולדתי בתימן, והוריי נפטרו, ולי הלכה אחות

מאיר זורע:  ולאחותי, שעלתה איתנו גם כן, היא הייתה כבר נשואה, גם לה הלכה אחות

מאיר זורע:  זאת אומרת, יש פה מצב שאין בית אשר אין שם חטוף, ופה אצלנו זאת טרגדיה כפולה

מאיר זורע:  הנושא הזה מאוד כואב לי, מאוד אכפת לי, ואני מצפה לרגישות, לא להתחפר בחוקים ובסעיף קטן פה ובסעיף קטן שם

מאיר זורע:       אני למשל הצעתי הצעה לחברת ענבל בנושא הזה של צווי ירושה

מאיר זורע:  הסברתי שם למי שדיברה איתי – אלינור, היא נמצאת פה?      

קריאה: אלינור לא נמצאת פה

מאיר זורע: היא דיברה איתי, ואני דיברתי איתה, ניהלתי איתה משא ומתן כמעט

מאיר זורע:  אמרתי לה: איפה שיש משפחות שההורים לא התגרשו – זה ניסיון לפתור את זה חוקית – זוג, והם נפטרו, מספיק צו ירושה של האבא

מאיר זורע:  כשהם התגרשו, יכול להיות שיש בעיות – כבר יש הטבות לאנשים אחרים או ירושות אחרות – אבל כשיש זוגות שלא נפרדו, אבות ונפטרו, די, מספיק

מאיר זורע:  למשל אנחנו, אנחנו חמישה אחים

משה גפני: מה אמרה לך אלינור על מה שאמרת?     

מאיר זורע: זה החוק

משה גפני: עוד פעם זה החוק?     

מאיר זורע: כן

מאיר זורע:  יש החלטת ממשלה

מאיר זורע:  אמרתי לה: אנחנו חמישה אחים

מאיר זורע:  אני, מגיע לי 20%

מאיר זורע:  אני הצעתי, א', שלא תהיה זיקה בין הבקשות של האחים כי כשאני מגיש אני צריך לתת אינפורמציה גם על האחים האחרים, וזה שוב מסתבך

מאיר זורע:  חלק נפטרו, חלק בחוץ לארץ וכולי, מה שהציג חבר הכנסת מישרקי

מאיר זורע:       זאת אומרת, יש פה סרבול מרגיז

מאיר זורע:  מרגיז, לנוכח האופי של הטרגדיה הזאת

מאיר זורע:  70 שנה אנחנו אוכלים את הסיפור הזה

מאיר זורע:  אני אמרתי לחברים: די, צריך כבר להתייאש

מאיר זורע:  מה יהיה? עוד 70 שנה נמשיך?      לכן, אני אומר שאם יש עוד דרישה לבדוק ולחקור ולהמשיך, נמשיך, עד שתתגלה סוף סוף האמת ותבוא מנוחה לנפשם של ההורים, אבל לפחות בקטע הכספי הזה, בואו, אל תוציאו לנו את הנשמה

משה גפני: תודה רבה

משה גפני:  יש עוד מישהו שרוצה להתייחס? בבקשה

רחמים עדן: רחמים עדן

רחמים עדן:  הפרסום שנעשה, נעשה ברשלנות בלתי רגילה

רחמים עדן:  בטלוויזיה לא היה מספיק פרסום ולכן חלק גדול מהאנשים לא יודעים

רחמים עדן:  דבר נוסף, אותם 50% שהגישו בקשות, שייתנו פה נתון כמה אנשים קיבלו כסף

רחמים עדן:  לגבי 70% מהם יש בעיות

רחמים עדן:       אני, אחרי שמונה חודשים קיבלתי הודעה – מצטערים, אתה צריך להביא אישור שאבא שלך שנפטר, העביר את הזכות לאימא

רחמים עדן:  עכשיו לך תתחיל לחפש

משה גפני: הם כותבים את זה, מה שאתה אומר כתוב בנייר שלהם

רחמים עדן: אני רוצה להגיד

רחמים עדן:  ב-2019, בהחלטת בית המשפט העליון על מתווה הפיצויים נאמר תגיעו להסכמות, וזה דבר מאוד חשוב, תגיעו להסכמות עם הממשלה, המשפחות

רחמים עדן:  כשהיינו בבית המשפט העליון אמרו, תגיעו להסכמות עם הממשלה

רחמים עדן:       זה לא נעשה

רחמים עדן:  יש בעיות שם

רחמים עדן:  ביקשנו והתחננתי לצחי הנגבי, לאקוניס, תן לנו לדבר עם הממשלה לפני ההחלטה

משה גפני: למה?     

רחמים עדן: על מתווה הפיצויים כי יש שני דברים חשובים

משה גפני: מהם?     

רחמים עדן: אחד, שלא כללו את מי שנעלמו לו ילדים ולא העיד בוועדות

רחמים עדן:  אבא שלי ואח שלי, נעלמו להם ילדים

רחמים עדן:  אבא שלי העיד, ואחיו לא העיד

רחמים עדן:  לא יכול להיות שאח שלו לא יקבל

משה גפני: הלאה

משה גפני:  מה הדבר השני?     

רחמים עדן: גובה הפיצויים

רחמים עדן:  אלה שני דברים שהיה צריך לבוא איתנו במשא ומתן לפני החלטת הממשלה ב-2021, וזה לא נעשה

רחמים עדן:  זה לא תקין בכלל

רחמים עדן:       בית המשפט העליון אמר: תבואו במשא ומתן עם המשפחות

רחמים עדן:  זה לא נעשה, ואנחנו לא נוותר על העניין הזה

רחמים עדן:  יהיו איתנו במשא ומתן גם על גובה הסכום, גם על מי זה כולל לקבל את הפיצוי, מי זכאי

משה גפני: אפילו אני הבנתי מה שאמרת

רחמים עדן: תודה רבה

משה גפני: יש עוד מישהו?     

תום מהגר: אני אשמח לדבר

תום מהגר:  חבר הכנסת מישרקי, תודה רבה על הדיון הזה

תום מהגר:  כבוד היושב-ראש, תודה על הדיון

משה גפני: מי הדובר? אם אפשר בקצרה

תום מהגר: תום מהגר, מנכ"ל עמותת עמר"ם

תום מהגר:  בגוף ההחלטה של הממשלה מופיע הביטוי "לפנים משורת הדין"

תום מהגר:  לפנים משורת הדין, פירושו שעושים חסד עם המשפחות

תום מהגר:  שאלת למה רבות מהמשפחות מביעות אי-אמון במתווה הזה

תום מהגר:  כי לא מדובר בחסד

תום מהגר:  מדובר באחריות של המדינה שלקחה ילדים ולא החזירה אותם

תום מהגר:  הורים, נלקחו מהם הילדים ומעולם לא ראו אותם וגם לא יודעים את מקום קבורתם

תום מהגר:       במקום שהמדינה תבוא ותכיר באחריותה קודם כול, ותתנצל בפני המשפחות על העוול הקשה הזה, ואז יהיה אפשר לעשות מתווה כזה או אחר, שאכן כפי שרחמים עדן אמר כאן, כרוך גם בהתייעצות עם המשפחות ומשא ומתן עם המשפחות, נעשה פה מתווה באופן חד-צדדי, מתווה שמדיר רבות מהמשפחות שלא פנו לוועדות כי לא הבינו בזמן הוועדות – הוועדות גם הגבילו את המנדט בשנים וכולי

תום מהגר:       דרוש פה טיפול מערכתי שלוקח בחשבון את המשפחות והעמותות ואת האמירה שלהן

תום מהגר:  באופן חד-צדדי זה לא יעבוד

תום מהגר:  תודה

משה גפני: תודה רבה

משה גפני:  מי השר שמופקד על זה? שר האוצר?     

גל לנדו: שר האוצר והמשפטים

משה גפני: שני השרים

קריאות: כן

משה גפני: רצית להגיב, משרד המשפטים, עורך דין פילזר

מני פילזר: רק רציתי לדייק

מני פילזר:  רציתי קודם כול להבהיר שוב, אני חושב שהדברים פשוט צריכים להיות ברורים

מני פילזר:  שזכאות של בן משפחה אחד או של יורש אחד אינה תלויה בזכאותם של האחרים

מני פילזר:  כלומר, אם יש עיכוב או חסר נתון לגבי אחד האחים, זה לא מונע מאח אחר או מבני משפחתו לקבל את הפיצוי

מני פילזר:  זה דבר אחד

יונתן מישרקי: מאיר קורח דיבר על דברים אחרת לגמרי

יונתן מישרקי:  הוא נתקל בבעיה, כך שאין לו פרטים על האחים

מני פילזר: זה פשוט לא נכון

מני פילזר:  אני יושב בוועדת היישום ואנחנו מאשרים מקרים

מני פילזר:  גם אם אח אחר, חסרים לו נתונים, אבל לאח מסוים - - -     

יונתן מישרקי: למאיר יש גישה ישירה לוועדת היישום?      

מאיר אמסלם: אני יושב בוועדת היישום

מני פילזר: כן

מני פילזר:  דרך חברת ענבל

מאיר אמסלם: אני אחד החברים שם

יונתן מישרקי: סליחה

יונתן מישרקי:  אני מדבר על מאיר קורח

יונתן מישרקי:  אני שואל: לך יש קשר ישירות עם ועדת היישום כדי לטפל במקרה?     

מני פילזר: הפנייה היא דרך ענבל

מני פילזר:  הפנייה להגשה היא דרך ענבל

יונתן מישרקי: הנה הוא מספר שהוא נתקל בבעיה כזו ספציפית

יונתן מישרקי:  אתה אומר אין בעיה, והוא אומר יש בעיה ובגלל זה הוא התייאש אחרי לא יודע כמה שנים להגיש את הבקשה

מני פילזר: אנחנו מכירים את הדברים אחרת

מני פילזר:  הנקודה השנייה עוסקת בסוגיית צווי הירושה, שאני מסכים שזו אחת העכבות הקשות כאן

מני פילזר:  מצד שני, מבחינה משפטית, בלתי אפשרי לוותר על צווי הירושה

מני פילזר:  אנחנו, בשבתנו בוועדה ראינו עשרות רבות של צוואות שהגישו לנו, שחילקו את הכספים בצורה שונה, לא בדרך של ירושה על פי דין

מני פילזר:       לכן, כשאין לי צו ירושה – או צו ירושה או צו קיום צוואה – אני לא יודע למי לחלק את הכסף

משה גפני: אוקיי

משה גפני:  תודה

משה גפני:  אתה רוצה לסכם? אני אסכם אחריך

יונתן מישרקי: קודם כול, אדוני היושב-ראש, אני מודה לך מאוד על קיום הישיבה הזאת

יונתן מישרקי:  אני חושב שהדברים שהועלו פה הם סופר חשובים

יונתן מישרקי:  אני כמובן אודה לכם מאוד אם תמליצו לשר האוצר להאריך את תוקף זמן הבקשה לתקופה מסוימת, לשנה

יונתן מישרקי:       דיברנו על נושא הקמפיין הפרסומי, שאני חושב שהוא אחת מהמסקנות, והקלה על אותן משפחות שמבקשות בכל דרך שניתן

יונתן מישרקי:      בגדול, אין לי יותר מזה מה להוסיף

יונתן מישרקי:  שוב פעם, חשוב לי להודות לך, יושב-ראש הוועדה הרב גפני, על קיום הדיון הזה

יונתן מישרקי:  תודה

משה גפני: תודה רבה, אני מודה לך

משה גפני:       אני רוצה לסכם את הדיון

משה גפני:  נאמר כאן, וצריך לחזור על זה

משה גפני:  המציאות היא שמדובר על כתם על החברה בישראל

משה גפני:  הממשלה לא מתעלמת מהעניין הזה, רק היא לא עושה בדיוק את מה שצריך לעשות

משה גפני:       היה צריך באמת לבוא ולהגיד שאנחנו מתנצלים בפני המשפחות, גם אם לא היה דבר שאפשר להאשים במישרין את הממשלה

משה גפני:  להתנצל בפני המשפחות, הכאב שלהם זועק לשמים

משה גפני:  אנחנו יודעים את זה, גם שמענו את זה כאן בדיון אבל אנחנו גם יודעים את זה קודם

משה גפני:      היה צריך להקל על האנשים, אלה שבאים לבקש את הפיצוי שהממשלה החליטה לגביו משום שלא כולם באים

משה גפני:  שמענו, יש אנשים שאומרים, אנחנו לא סולחים על זה ואנחנו לא ניקח כסף שהוא גם כסף – לא גדול אגב, הוא לא מי יודע מה – והקשיים הם כול כך גדולים, והמציאות היא שמדברים איתם על דברים פשוטים שהיה אפשר לפתור ולא מקלים עליהם

משה גפני:       אני מבקש לשנות את כל הגישה

משה גפני:  קודם כול, אני מבקש מהשרים, משר האוצר יותר נכון, בגלל ששר המשפטים הוא פחות גורם פה בעניין של הארכת המועד, אנחנו מבקשים, ועדת הכספים מבקשת להאריך את המועד בשנה

אליהו דלל: להגשת הבקשה

משה גפני: להגשת בקשה

אליהו דלל: ואם מישהו צריך להשלים, הוא יוכל להשלים יותר מאוחר

נעמה לזימי: נכון

משה גפני: כן, בוודאי

משה גפני:  להגשת הבקשה, להאריך את זה בשנה

משה גפני:  זה דבר מתחייב, אחרי שאנחנו רואים את הנתונים, כל כך הרבה מבין הזכאים לפיצוי לא הגישו בקשה, זה דבר שצריך להאריך אותו, לאפשר את הגשת הבקשה

משה גפני:      אני מבקש לעשות סדרה של הקלות שעלו כאן, ואני אבקש בתוך שבועיים להגיש לוועדה מה ההקלות שעשיתם, אחרי שדנתם בעניין הזה – גם מול רשות האוכלוסין, גם לגבי תעודת הפטירה

משה גפני:      אומר מאיר אמסלם: כשאני כותב לענבל, אני כותב את הפרטים, אני כותב שהוא נפטר

משה גפני:  זאת אומרת, צריך את התעודה שיהיה שם הסמל של ממשלת ישראל על התעודה הזאת? הוא אומר, הוא מוסמך והוא כותב לענבל – מה ששאלתם לגבי הנושא של פלוני אלמוני עם תעודת זהות מספר כך וכך, הוא נפטר

משה גפני:  למה צריך עוד פעם? ועוד להגיד לנו שזה לא חוקי?       אנחנו מדברים על אנשים כאובים, לא אנשים שמקבלים פה פיצוי על משהו שלא מגיע להם

משה גפני:  ההחלטה הייתה החלטה שאני מבקש גם אותה לשנות

משה גפני:  אני מבקש שגם כאלה שלא היו בתוך הזכאים, שלא היו בוועדות, ברגע שהוא מגיש בקשה הוא אומר כך וכך היה המקרה אצלי, צריך לבדוק את זה

משה גפני:       היה נתון, שהוא הקל עליכם לבדוק שהם היו בוועדות החקירה או בוועדות השונות שעסקו בעניין, אבל גם אלה שלא היו, אם הם היו באירוע הקשה הזה, הם זכאים לקבל, אם אכן יתברר שהנתון הזה הוא אכן כך

משה גפני:       אני מבקש ממך, חבר הכנסת מישרקי, אם אתה יכול לארגן את הציבור הזה לקבוצה אחת, שהקבוצה הזאת תעמוד מול משרדי הממשלה

משה גפני:  אתה חבר כנסת חדש אבל אני יודע מה זה לעמוד מול משרדי ממשלה, זה דבר שהוא מאוד מאוד קשה

משה גפני:  אם אתה יכול לארגן את כולם, שתהיה קבוצה אחת שתעמוד מול משרדי הממשלה ותגיד שדורשים א', ב' ואנחנו נקבל מהם נייר, נעביר לך אותו, תארגן את האנשים האלה, שהם יעמדו ביחד

משה גפני:       אני רואה בזה הסרת הכתם של אנשים שהם כאובים מאוד ממה שהיה

משה גפני:  אני לא הולך לשפוט, זה לא נושא הדיון כאן

משה גפני:  הנושא של הדיון כאן הוא הפיצוי, להאריך את המועד בשנה, להקל בכל הדברים שנאמרו כאן, גם בקריטריון עצמו, ולארגן את כולם לקבוצה אחת כשאתה תרכז את זה

משה גפני:  בסדר?     

יונתן מישרקי: בהחלט

יונתן מישרקי:  תודה רבה

משה גפני: אתם תגידו לנו, זה ברור, אני רוצה נייר על כל ההקלות אבל אני רוצה לדעת האם האריכו את המועד או שיש בעיות עם זה

משה גפני:  אני אדבר איתו גם כן אם יש קשיים, אני חושב שלא יהיו קשיים

משה גפני:  אני חושב שהוא יבין לבד שצריך להאריך את המועד

משה גפני:       תודה רבה

משה גפני:  הישיבה נעולה